HR
5.8.2022.
Službeni list Europske unije
L 205/145
PROVEDBENA UREDBA KOMISIJE (EU) 2022/1362 оd 1. kolovoza 2022.
o provedbi Uredbe (EZ) br.
595/2009 Europskog parlamenta i Vijeća u pogledu učinkovitosti teških prikolica s obzirom na emisije CO2, potrošnju goriva, potrošnju energije i domete vožnje s nultim emisijama motornih vozila te o izmjeni Provedbene uredbe (EU) 2020/683 (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br.
595/2009 Europskog parlamenta i Vijeća od 18. lipnja 2009. o homologaciji motornih vozila i motora s obzirom na emisije iz teških vozila (Euro VI.) i o pristupu informacijama za popravak i održavanje vozila i izmjenama Uredbe (EZ) br.
715/2007 i Direktive 2007/46/EZ i stavljanju izvan snage direktiva 80/1269/EEZ, 2005/55/EZ i 2005/78/EZ (1), a posebno njezin članak 5.c prvi stavak točku (a),
uzimajući u obzir Uredbu (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br.
715/2007 i (EZ) br.
595/2009 te o stavljanju izvan snage Direktive 2007/46/EZ (2), a posebno njezin članak 24. stavak 4., članak 36. stavak 4., članak 44. stavak 5. i članak 45. stavak 7.,
budući da:
(1)
Učinkovitost vozila kategorija O3 i O4 s obzirom na njihov utjecaj na emisije CO2, potrošnju goriva, potrošnju električne energije i domete vožnje s nultim emisijama motornih vozila može se razlikovati ovisno o njihovim tehničkim parametrima.
Čeoni otpor manji je kod učinkovitijih prikolica, što povećava energetsku učinkovitost vučnog vozila.
Prikolice sa sličnim tehničkim parametrima imaju slične učinke na emisije CO2 i potrošnju goriva vučnog vozila.
Kako bi se uzela u obzir raznolikost sektora prikolica, prikolice bi trebalo podijeliti u skupine vozila sa sličnim tipom vozila, osovinskom konfiguracijom, najvećim opterećenjem osovine i konfiguracijom šasije.
(2)
Uredba Komisije (EU) 2017/2400 (3) sadržava obveze certificiranja i pravila za utvrđivanje emisija CO2 i potrošnje goriva teških motornih vozila.
Utvrđivanje potrošnje goriva temelji se na računalnoj simulaciji za koju je Komisija razvila simulacijski alat VECTO u skladu s člankom 5. stavkom 1. točkom (a) te uredbe.
Budući da simulacijski alat VECTO ne može uzeti u obzir utjecaj različitih prikolica i s obzirom na to da na tržištu nema dostupnog softvera za procjenu utjecaja prikolica na potrošnju energije vučnih vozila, Komisija je u tu svrhu razvila namjenski simulacijski alat za prikolice.
(3)
Aerodinamički otpor je jedna od sila koje vozilo mora savladati za vrijeme vožnje.
Znanstveno je dokazano da uporaba odgovarajućih aerodinamičnih naprava na prikolici može značajno smanjiti aerodinamički otpor skupa vozila, a time i njegovu potrošnju energije.
Stoga bi trebalo certificirati učinak smanjenja koji se postiže tim aerodinamičkim napravama.
(1) SL L 188, 18.7.2009., str. 1.
(2) SL L 151, 14.6.2018., str. 1.
(3) Uredba Komisije (EU) 2017/2400 od 12. prosinca 2017.
o provedbi Uredbe (EZ) br.
595/2009 Europskog parlamenta i Vijeća s obzirom na utvrđivanje emisija CO2 i potrošnje goriva teških vozila te o izmjeni Direktive 2007/46/EZ Europskog parlamenta i Vijeća i Uredbe Komisije (EU) br.
582/2011 (SL L 349, 29.12.2017., str. 1.).